Comunicat site

APEL DESCHIS DE CATRE FONDUL PENTRU TINERI BALȚI ȘI SINGEREI – PGM 2025! 

Ai o idee de proiect care poate aduce schimbare în comunitatea ta? Fondul pentru Tineri Bălți și Sîngerei te susține! 

PGM 2025 va încuraja parteneriatele dintre Grupuri de Inițiativă Locală, ONG-uri, instituții publice și private, autorități publice locale și cetățeni pentru implementarea activităților de dezvoltare durabilă a municipiului Bălți și raionului Sîngerei, care să fie deosebit de actuale și utile pentru un număr mare cât mai de beneficiari, în perioada aprilie-iulie 2025.
BENEFICIARII  DE GRANTURI
În cadrul acestui PGM 2025 se propune a fi selectate propuneri de proiecte mici din municipiul Bălți și raionul Sîngerei. În funcție de experiența Grupurilor de Inițiativă, se anticipează oferirea suportului financiar pentru proiecte de nivel începător cu limita bugetului până la 5 000 MDL și proiecte de nivel avansat cu limita bugetului până la 30 000 MDL. 

Beneficiarii de granturi, Grupurile de Iniţiativă Locală, care au experiență și au beneficiat de un suport financiar mic din partea donatorilor interni sau externi, pot să depună formularele cererilor de finanţare pentru granturi în valoare de până la 30 000 lei şi trebuie să aibă o contribuţie de cel puţin 25% din suma solicitată.
Contribuţia (în numerar) va fi din partea aplicantului, poate fi acordată din partea autorităţilor publice locale, persoanelor juridice/instituții publice și private, persoanelor individuale/ cetățenilor.
Perioada de implementare a proiectelor din cadrul PGM 2025 este de maximum 4 luni, începând cu luna aprilie 2025 și finalizând în luna iulie 2025.

Aplicanții pot depune doar un singur proiect, la care trebuie să fie anexat Acordul / declarația de parteneriat încheiat cu partenerii (cu instituții de învățământ, autorități publice locale, ONG-uri, asociații sau centre de tineret, etc.).

DOMENIILE  DE FINANŢARE
Granturile vor fi acordate pentru implementarea proiectelor care vor cuprinde activități de dezvoltare a capacităților de participare civică a tinerilor  pentru dezvoltarea durabilă a localităților în care activează, prin soluționarea celor mai  importante  probleme  ca răspuns la nevoile  grupurilor țintă pe care îi reprezintă.
Lista activităților eligibile pentru finanțare:
· participarea tinerilor la luarea deciziilor cu respectarea egalității de gen; 
· activități ecologice cu impact asupa apei, deșeurilor, iluminat stradal, salubrizare; 
· susținerea inițiativelor locale de mediu, de prevenire și atenuare a poluării mediului; 
· colaborărea cu activiștii civici și autoritățile de mediu întru sesizarea contravențiilor de mediu;
· activități sportive și promovarea unui stil sănătos de viață; 
· artă și cultură (expoziții, concursuri, târguri);
· Dezvoltare profesională și profesională;
· Antreprenoriat social.

CRITERIILE ESENŢIALE DE ELIGIBILITATE
Criteriile pentru proiect:
· să vizeze scopuri realiste care pot fi atinse pe durata proiectului;
· să urmărească soluționarea participativă a problemelor abordate în comunitate;
· să aibă durata de cel mult 4 luni.
Criteriile pentru beneficiari:
· să fie activi în domeniile indicate;
· să dispună de potenţial uman şi voluntari;
· să demonstreze capacitatea de organizare a activităților pe domeniul vizat.
Nu sunt eligibile pentru finanţare proiectele ce presupun:
· ativităţi generatoare de profit;
· construcţii/reconstrucţii/ ample lucrări de amenajare a spațiilor publice;
· ativităţi cu caracter religios;
· ativităţi cu caracter politic.

Formularul şi Ghidul Programului de Granturi Mici 2025 pot  fi  descărcate la următorul link:drive.google.com/drive/u/0/folders/1BGntt2B4FArnpI2nY_FwkBXu3dVUUsjI?fbclid=IwY2xjawI73SxleHRuA2FlbQIxMAABHXdShcAqsjzF52hSj4fn5nRadpQWZLBeX16HwPg7IyZD7e-CoS2m1YyRSA_aem_76xzBM0kccnarkaoYo2a2A
Termen de aplicare: 15 martie 2025 la adresa : fptbalti@gmail.com.

Pentru întrebări adiționale pe: fptbalti@gmail.com.

Sesiunea de clarificare a întrebărilor privind  specificul şi condiţiile Programului  de Granturi Mici 2025 va fi organizată pe data de 14 martie 2025, ora 10.00, Consiliul Raional Sîngerei ( Strada Independenței 111).
Persoana de contact: 079124353, Rodica Frecăuțanu, manager de proiect.
Proiectul este susținut financiar de Fundaţia Est-Europeană din resursele acordate de Guvernul Suediei.
Asociaţia obştească “Caroma Nord” este o organizaţie neguvenamentală, apolitică și independență, fondată în mai 2002 cu scopul  de a contribui la dezvoltare comunitară, activism social şi spirit de iniţiativă al cetăţenilor prin creşterea gradului de implicare în soluţionarea problemelor locale.

